Diari Oficial de la Generalitat Valenciana


Sumari del DOGV 7413, del 28-11-2014 (2014/10024)

RESOLUCIÓ de 18 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa en escoles de música per a afavorir l'èxit escolar a través de l'educació musical durant el curs acadèmic 2014-2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7413

Data del DOGV
:   28-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10179


Data del document
:   18-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa en escoles de música per a afavorir l'èxit escolar a través de l'educació musical durant el curs acadèmic 2014-2015. [2014/10174]  
Per l'Orde 81/2014, de 2 d'octubre, de la Conselleria d'Educació, Cultura i Esport, es van convocar ajudes econòmiques per a la realització de projectes d'investigació i innovació educativa en escoles de música per a afavorir l'èxit escolar a través de l'educació musical durant el curs acadèmic 2014-2015 (DOCV 7375, 06.10.2014).  
Trobant-se en poder de l'òrgan instructor totes les solicituds presentades, es va constituir el 3 de novembre de 2014 la comissió per a l'estudi i valoració dels projectes, segons establix la base sèptima de l'annex I de l'orde esmentada.  
Complits els tràmits requerits en la convocatòria, una vegada transcorregut el termini, estudiades i valorades les solicituds, es van seleccionar els projectes segons disposa la base octava de l'annex I de la mencionada orde.  
Vista la proposta de resolució definitiva de 10 de novembre de 2014, elevada per l'òrgan instructor de la convocatòria del concurs d'ajudes econòmiques per a la realització de projectes d'investigació i innovació educativa en escoles de música per a afavorir l'èxit escolar a través de l'educació musical durant el curs acadèmic 2014-2015.  
En virtut del que disposa la base novena, punt quart, quint i sext de l'orde de convocatòria, i d'acord la delegació efectuada per a resoldre la convocatòria per la disposició final primera de l'esmentada orde, resolc:  
  
  
Primer   
Concedir als projectes seleccionats que figuren en l'annex I d'esta proposta de resolució les ajudes econòmiques per l'import que s'indica en cada cas.  
  
Segon   
Declarar projectes no seleccionats els relacionat en l'annex II pels motius que en cada cas s'indiquen.  
  
Tercer   
Les ajudes econòmiques concedides s'abonaran amb caràcter de subvenció, a càrrec del capítol IV de la línia de subvenció T7870000, del programa 421.50, del pressupost de la Generalitat de l'any 2014, sent l'import global màxim de 100.000 euros, s'han adjudicat 99.000,00 euros.  
  
Quart   
El pagament de les ajudes es realitzarà als beneficiaris d'acord amb el que preveuen les bases dotze i tretze de l'annex I de l'orde de convocatòria. L'entrega de l'ajuda es realitzarà, una vegada justificada l'ajuda, abans del 20 de novembre de 2014, en el número de compte que l'escola de música haja facilitat a la Conselleria d'Educació, Cultura i Esport per a percebre el pagament de l'ajuda econòmica.  
  
Quint   
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 18 de novembre de 2014.- La directora general d'Innovació, Ordenació i Política Lingüística, p. d. (Orde 56/2014, d'1 de juliol de la Conselleria d'Educació, Cultura i Esport, DOCV 7310, 04.07.2014): Beatriz Gascó Enríquez.